Tinker Tailor Soldier Spy (filma)

Tinker Tailor Soldier Spy (euskaraz Latoigile Jostun Gudari Espia) 2011ko Tomas Alfredson suediar zinema zuzendariaren espioi film bat da.

Film honetan antzeztu zuten aktoreen artean honako hauek daude: Gary Oldman, Colin Firth, Tom Hardy, John Hurt, Toby Jones, Mark Strong, Benedict Cumberbatch, David Dencik, Ciarán Hinds, Simon McBurney eta Stephen Graham.

2011ko irailaren 5ean Veneziako Mostran estreinatu zen, ondoren urriaren 15an Erresuma Batuko zine aretoetan estreinatzeko.

Filmaren istorioa John le Carré idazlearen Tinker, Tailor, Soldier, Spy eleberrian oinarritua dago, aldiz izenburua Ingalaterrako haur kanta herrikoi bateko bertsoetan oinarritua dago, izen horiekin filma honetan agertzen diren hainbat pertsona edo espioi izendatzen direlarik. Bitxikeri gisa, filma honetako soinu banda Alberto Iglesias donostiar musikagileak konposatu zuen. Bestalde, filma Bridget O'Connor gidoigileari eskeinia dago (amaierako azpitituluetan aipatzen da), hura filmatzen ari zen denboraldian minbiziaren ondorioz zendu baitzen.

 Argumentoa 
1970eko hamarkada, Gerra Hotza. Erresuma Batuko Inteligentzia Zerbitzuak ("Zirkoa") Budapest hirian ekintza batean sekulako porrota jasango du, tartean errurik gabeko hildakoak daudelarik. Horren ondorioz erakunde honetako agintariak ordezkatu egiten dituzte. Ordezkatutako agintari eta espioi horien artean George Smiley (Gary Oldman) espioia dago.

Halere, jada Smileyk erretiroa hartzeko ideia buruan zuela, betebehar berri bat jasoko du: Erresuma Batuko Inteligentzia Agentziaren agintaritzan KGBren sator edo espioi bat dagoelako susmoa dago (hau "Karla" izeneko sobietar espio misteriotsu baten zerbitzupean dago), hura erakundetik kanpo dagoen norbaitek topatzea beste konponbiderik ez dago, hortaz Smileyk erakundeko "Kontrol" ezizena duen zuzendari nagusiarengandik (John Hurt) traidorea atzemateko agindua jasoko duelarik. Betebehar hau aurrera ateratzeko bere adiskideak diren erretiratutako espioien eta erakunde barnean jarraitzen duen Peter Guillam espioi leialaren (Benedict Cumberbatch) laguntza izango du. Honela, Smileyk misterioaren piezak banan-banan elkartuz joan eta traidorea nor den jakitea lortuko du.

 Aktoreak 

Aktorea  Pertsonaia  Oharrak Gary Oldman  George Smiley "Beggarman"  Colin Firth  Bill Haydon "Tailor"  John Hurt  Control "Control"  Benedict Cumberbatch  Peter Guillam  Ciarán Hinds  Roy Bland "Soldier"  Tom Hardy  Ricki Tarr  Mark Strong  Jim Prideaux  Toby Jones  Percy Alleline "Tinker"  Stephen Graham  Jerry Westerby  Simon McBurney  Oliver Lacon  David Dencik  Toby Esterhase "Poorman"  Svetlana Khodchenkova  Irina  Kathy Burke  Connie Sachs  Roger Lloyd-Pack  Mendel  Christian McKay  Mackelvore  Konstantin Khabenskiy  Polyakov  Tomasz Kowalski  Boris  John le Carré  --  Kameoa

 Kanpo estekak 
 Tinker Tailor Soldier Spy filmaren webgunea 
 Tinker Tailor Soldier Spy filmaren IMDBko fitxa irakurgai 

Kategoria:Tomas Alfredsonek zuzendutako filmak
Kategoria:Erresuma Batuko filmak
Kategoria:Frantziako filmak
Kategoria:John le Carrén idazlanetan oinarritutako filmak
Kategoria:Thriller politiko filmak
Kategoria:Narrazio ez linealeko filmak
Kategoria:Gerra Hotzari buruzko filmak
Kategoria:Hilketei buruzko filmak
Kategoria:Suspense filmak
Kategoria:KGBari buruzko filmak
Kategoria:Londresen girotutako filmak
Kategoria:Parisen girotutako filmak
Kategoria:Budapesten girotutako filmak
Kategoria:Istanbulen girotutako filmak
Kategoria:Liburuetan oinarritutako filmak
Kategoria:2011ko filmak
Kategoria:BAFTA film saridunak